AQSh prezidenti Barak Obama 2016 yil 21-28 may kunlari Vetnam va Yaponiya davlatlariga tashrif buyuradi, deb xabar qilmoqda Oq uy ma’muriyati matbuot xizmati. Amerika rahbari Vetnamda ikki mamlakat o‘rtasidagi hamkorlik masalalari, xususan, xavfsizlik, global va mintaqaviy muammolar yuzasidan fikr almashadi. Shu bilan birga, prezident Obama Xanoyda ikki mamlakat munosabatlariga oid ma’ruza qilib, Transtinchokeani savdo shartnomasini ilgari suradi. Yaponiyada esa Obama "katta yettilik" sammitida qatnashadi, bosh vazir Sindzo Abe bilan ikki tomonlama muzokaralar o‘tkazadi.